CELEX: 62019CB0011
Language: et
Date: 2020-02-06 00:00:00
Title: Kohtuasi C-11/19: Euroopa Kohtu (üheksas koda) 6. veebruari 2020. aasta määrus (Consiglio di Stato eelotsusetaotlus – Itaalia) – Azienda ULSS n. 6 Euganea versus Pia Opera Croce Verde Padova (Eelotsusetaotlus – Euroopa Kohtu kodukorra artikkel 99 – Riigihange – Direktiiv 2014/24/EL – Artikli 10 punkt h – Artikli 12 lõige 4 – Erandid teenuste hankelepingute puhul – Tsiviilkaitse, kodanikukaitse ja ohu ärahoidmisega seotud teenused – Mittetulunduslikud organisatsioonid ja ühendused – Meditsiinilise tava- ja kiirabiveo teenus – Riigisisesed õigusnormid, millest tuleneb kohustus esmajärjekorras kasutada hankijate vahelist partnerlust – Liikmesriikide vabadus valida teenuste osutamise viis – Piirid – Põhjendamiskohustus)

21.9.2020   
            
            
               ET
            
            
               Euroopa Liidu Teataja
            
            
               C 313/4
            
         
      Euroopa Kohtu (üheksas koda) 6. veebruari 2020. aasta määrus (Consiglio di Stato eelotsusetaotlus – Itaalia) – Azienda ULSS n. 6 Euganea versus Pia Opera Croce Verde Padova
      (Kohtuasi C-11/19) (1)
      
      (Eelotsusetaotlus - Euroopa Kohtu kodukorra artikkel 99 - Riigihange - Direktiiv 2014/24/EL - Artikli 10 punkt h - Artikli 12 lõige 4 - Erandid teenuste hankelepingute puhul - Tsiviilkaitse, kodanikukaitse ja ohu ärahoidmisega seotud teenused - Mittetulunduslikud organisatsioonid ja ühendused - Meditsiinilise tava- ja kiirabiveo teenus - Riigisisesed õigusnormid, millest tuleneb kohustus esmajärjekorras kasutada hankijate vahelist partnerlust - Liikmesriikide vabadus valida teenuste osutamise viis - Piirid - Põhjendamiskohustus)
      (2020/C 313/05)
      Kohtumenetluse keel: itaalia
      
         Eelotsusetaotluse esitanud kohus
      
      Consiglio di Stato
      
         Põhikohtuasja menetluse pooled
      
      
         Apellant: Azienda ULSS n. 6 Euganea
      
         Vastustaja: Pia Opera Croce Verde Padova
      
         menetluses osalesid: Azienda Ospedaliera di Padova, Regione Veneto, Croce Verde Servizi
      
         Resolutsioon
      
      
                  1.
               
               
                  Euroopa Parlamendi ja nõukogu 26. veebruari 2014. aasta direktiivi 2014/24/EL riigihangete kohta ja direktiivi 2004/18/EÜ kehtetuks tunnistamise kohta artikli 10 punkti h ja artikli 12 lõiget 4 tuleb tõlgendada nii, et nendega ei ole vastuolus maakondlikud õigusnormid, mille kohaselt on hankelepingu sõlmimine seatud sõltuvusse asjaolust, et avaliku sektori üksuste vaheline partnerlus ei võimalda tagada meditsiinilise tavaveo teenust, eeldusel et konkreetse teenuste osutamise viisi valimisel, mis toimub enne hankelepingu sõlmimise etappi, järgitakse võrdse kohtlemise, diskrimineerimiskeelu, vastastikuse tunnustamise, proportsionaalsuse ja läbipaistvuse põhimõtet.
               
            
                  2.
               
               
                  Direktiivi 2014/24 artikli 10 punkti h ja artikli 12 lõiget 4 tuleb tõlgendada nii, et nende sätetega ei ole vastuolus maakondlikud õigusnormid, millest tuleneb hankijale kohustus põhjendada, miks ta korraldas meditsiinilise tavaveo teenuse lepingu sõlmimiseks hankemenetluse, selle asemel et leping otse sõlmida kokkuleppel teise hankijaga.
               
            
         (1)  ELT C 164, 13.5.2019.